# name
L’Enciclopedia Espasa i la Gran Guerra 1914-1918, un intent de neutralitat cultural

# metadata.dc.description[].value
Màster Oficial en Construcció i Representació d'Identitats Culturals (CRIC), Facultat de Filologia, Universitat de Barcelona. Curs: 2010-2011. Tutora: Jacqueline Hurtley

# metadata.dc.description.abstract[].value
La història de l’enciclopedisme modern, des de l’Encyclopédie fins a finals del segle XIX, va viure una profunda transformació. L’evolució des de les més altres fites de l’objectivitat i la universalitat del primer enciclopedisme acadèmic desembocà en un enciclopedisme nacional, representat pel projecte paradigmàtic de l’Encyclopaedia Britannica. El coneixement i la seva transmissió passà pel filtre de les particularitats nacionals, i el reeixit projecte britànic es va estendre i adoptar per les principals nacions i països de l’Occident europeu. El coneixement enciclopèdic es convertí en un element consubstancial a la construcció nacional i cultural. Les enciclopèdies i productes enciclopèdics d’Alemanya, França, Regne Unit i també d’Espanya utilitzaren les enciclopèdies per proporcionar una visió pròpia i molt particular de les seves realitats nacionals, i sobretot de la seva història, cultura, etc. Les enciclopèdies nacionals, en definitiva, tenien com a objectiu proporcionar un prisma des del qual observar i interpretar el coneixement del món des d’una òptica en clau nacional. En el cas espanyol, el referent més notori del nou enciclopedisme nacional fou l’Enciclopedia universal ilustrada europeo-americana, habitualment anomenada l’Espasa-Calpe o simplement Espasa. 
L’objectiu del treball de final de màster és mostrar com l’Enciclopedia Espasa-Calpe interpretà i representà un fet tan transcendent en la història de la humanitat com la Primera Guerra Mundial des d’un punt de vista hispànic. El treball evidencia que la posició de neutralitat d’Espanya envers el conflicte fou el leitmotiv que va moure el o els creadors de les entrades referents al conflicte a l’enciclopèdia. De fet, el que s’acabà comprovant és que les tensions internes entre els grups de pressió dels partidaris a entrar a la guerra (intervencionistes) i els no partidaris (neutrals) s’evidencien en el sentit i en la línia que prenen els continguts i el discurs enciclopèdic sobre la guerra. D’aquí la importància del subtítol del treball. La menció a l’intent és la mostra que el contingut  enciclopèdic sobre la Gran Guerra a l’Espasa-Calpe no sempre es va poder cenyir a una neutralitat. De fet, els continguts palesen les tensions entre partidaris d’entrar a la guerra a favor de la Triple Aliança i els partidaris de la Triple Entesa. I aquestes tensions acaben influint en el coneixement enciclopèdic sobre el conflicte. Idea que referma que les enciclopèdies són ‘le miroir du monde’, i en aquest cas de la peculiar situació de neutralitat -però de tensió- que es visqué a  Espanya i Catalunya envers la Gran Guerra de 1914-1918.

# metadata.dc.rights[].value
cc-by-nc-nd (c) González Cuadra, Francesc Xavier, 2011

# metadata.dc.source[].value
Màster Oficial - Construcció i Representació d'Identitats Culturals (CRIC)

# metadata.dc.title[].value
L’Enciclopedia Espasa i la Gran Guerra 1914-1918, un intent de neutralitat cultural